  Виталий Пронин Гажано эшъёс! Алигес ортчем «Зарни вотэс» конкурс возьматӥз: удмурт Интернет - улэп маке, солэн вань азинскон кужымез, тунсыко проектъёсыз, мылысь-кыдысь тыршись авторъёсыз. Таӵеосыз уката но уно блогъёсты кылдытон удысын. Жаляса верано, егитъёс пӧлысь конкурсын ваньзылы дано интыос басьтыны ӧз кылды. Но со чик уг возьматы, ӵошатскон йылпумъяськем бере удмурт блогъёсты нокин уз лыдӟы шуыса. «Зарни вотэсмы» вырӟытыны быгатӥз удмурт вебмастеръёсты. Со сяна, тунсыко карыны быгатӥз на удмурт блогъёсты, котыраз кыскиз та уж сярысь воксё кылымтэ-тодымтэ муртъёсты.Озьыен, тэк пукыны дыр ӧвӧл!Туэ шуркынмон толэзе «Консалтингъя Донских группа» ялӥз улосысь блоггеръёслэсь премизэс! Со выль конкурс, «Зарни вотэсэн» огвакытэ ик вордӥськем маке, шара возьматэ блогъёслэсь туж кулэ но тунсыко луэмзэс. Кыӵе куронъёс пуктэмын блогъёсы гожъясьёс азе - тододы таӵе линкъя: http://donskih.ru/blogerskaya-premiyaЖюрие пыро: Ижысь ужбергатӥсь Андрей Донских, Мускоысь галерист Марат Гельман, дышетон удысын ужасьёс - Владимир Байметов, Лев Гордон, Николай Непейвода, Наталья Ладыжец, Михаил Черемных, Геннадий Юсим, Денис Сахарных, масс-медиа удысын ужасьёс - Энвиль Касимов, Марина Городилова, Михаил Шмырёв.Толон «Консалтингъя Донских группалэн» сайтаз ялэмын вал: конкурслэн вань номинациосаз луоз на удмурт кылын гожтэм блогъёс куспын нимысьтыз вожвылъяськон! Со сярысь лыдӟе таӵе линкъя: http://donskih.ru/regionalnaya-blogerskaya-premiya-i-dlya-blogov-na-udmurtskomАзьвыл кылдытэм блогъёс («Зарни вотэсэ» пыриськемъёсыз но), выль удмурт проектъёс одно ик та конкурсэ пыриськыны кулэ. Ужъёсты кутозы 31-тӥ толшорозь. Теги: Интернет  